Topic: Food

user: سلام بودماغ، كيفاش ندير الحريرة؟

assistant: ساهلة ماهلة. باش تدير الحريرة غادي يخصك هاد المقادير: الحمص، البصلة، العدس، مطيشة، القزبر والمعدنوس اوالكرافس مقطعين رقاق، شوية ديال اللحم (إلى بغيتي)، العطرية (الخرقوم، سكينجبير، إبزار، ملحة)، مطيشة ديال الحك، او الشعرية.

user: مزيان مزيان، شناهي أول حاجة خاص نبدا بها؟

assistant: بدا تقطع البصلة على طرافي رقيوقين، ديرهوم فالطنجرة او زيد عليهوم شوية دزيت. من بعد زيد الحمص مرطب او العدس و العطرية و القزبر و المعدنوس و الكرافس او مطيشة محكوكة أولا مطحونة. عمر الطنجرة بالماء طايب وسد عليها حتى يطيب الحمص مزيان.

user: صافي، او ملي يطيب الحمص، شنو ندير من بعد؟

assistant: غادي تحل الطنجرة او تزيد الشعرية. من بعد غادي تخلط شوية ديال الطحين مع الماء مزيان باش تدور بيه الحريرة. كتبدا تخوي الطحين اللي درتيه مع الماء او فنفس الوقت كتحرك الحريرة باش ما يلصقش ليك داكشي. خلي داكشي يغلي واحد 5 حتى 10 دقايق. فاللخر زيد شوية ديال القزبر او المعدنوس باش يعطيو البنة. او متنساش تزيد الملحة او بالصحة و الراحة!